**Ştire**

***Participare ANFP la Chișinău***

***la seminarul ”Rolul și responsabilitățile înalților funcționari publici”***

**În data de 21 octombrie 2016, un reprezentant al Agenției Naționale a Funcționarilor Publici a luat parte la Chișinău, în Republica Moldova, la seminarul ”Rolul și responsabilitățile înalților funcționari publici” .**

Seminarul a fost organizat în cadrulPlatformei UE a Parteneriatului Estic ”Democrație, Buna Guvernare și Stabilitate”, Panelul Reforma Administrației Publice.

Scopul evenimentului a fost realizarea schimbului de experiență între reprezentanții țărilor membre ale Parteneriatului Estic și ai statelor membre UE și prezentarea de bune practici privind rolul înalților funcționari publici în diverse domenii, ca de exemplu: promovarea/susținerea reformelor prevăzute în Programul de Guvernare și documentele strategice, asigurarea continuității misiunii și culturii organizaționale etc.

În cadrul seminarului, reprezentantul ANFP a susținut prezentarea cu titlul *Rolul și responsabilitățile înalților funcționari publici în sistemul administrativ din România*.

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 112 722**